मुंबईः कैंसर से जूझ रहीं सोनाली बेंद्रे पिछले कुछ समय से न्यूयॉर्क में अपना इलाज करा रही हैं। इतनी गंभीर बीमारी होने के बावजूद भी सोनाली काफी पॉजिटिव रही हैं और अपने प्रशंसकों को भी पॉजिटिव मैसेज देती रहती हैं। अब हाल ही में सोनाली ने इंस्टाग्राम पर अपनी एक फोटो शेयर की है जिसमें उनके हाथों में एक किताब है। इस फोटो को शेयर करते हुए सोनाली ने लिखा, अब अगली बुक की घोषणा का समय आ गया है। लास्ट बुक में थोड़ा समय लग गया क्योंकि कीमोथेरेपी की वजह से नजर थोड़ी कमजोर हो गई थी जिस वजह से मुझे बुक पढ़ने में दिक्कत हो रही थी। तब थोड़ी दिक्कत थी, लेकिन अब सब ठीक हो गया है।